stanford-oval/wikipedia huggingface dataset:
วัดโคกพรม

| วัดโคกพรม |
| --- | --- |
th
ที่ตั้ง: ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระอธิการคง ฉินฺนาลโย
 สถานีย่อยพระพุทธศาสนา
วัดโคกพรม สร้างขึ้นเมื่อวันที่ 5 สิงหาคม พ.ศ. 2425 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 2 กุมภาพันธ์ พ.ศ. 2538 จึงได้รับพระราชทานวิสุงคามสีมา
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระอธิการคง ฉินฺนาลโย | เจ้าอาวาสรูปปัจจุบัน |
อาคารเสนาสนะ

อาคารเสนาสนะที่สำคัญ ได้แก่ อุโบสถหลังเก่า แต่เดิมหลังคามุงด้วยกระเบื้องหน้าวัว ปัจจุบันมุงด้วยสังกะสี ไม่มีช่อฟ้าใบระกา โครงสร้างภายในทำด้วยไม้ ประกอบด้วยเสาไม้ 8 เหลี่ยม 8 ต้น แกะสลักบัวหัวเสาและโคนเสาดั้งทุกต้น กว้างประมาณ 7 เมตร ยาว 9 เมตร นอกจากนั้นยังมีศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปนสถาน
วัดบางวันทอง

| วัดบางวันทอง |
| --- | --- |

ที่ตั้ง: หมู่ที่ 9 ทางหลวงชนบท สส.4004 ตำบลเหมืองใหม่ อำเภออัมพวา จังหวัดสมุทรสงคราม 75110
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อแดง
 สถานีย่อยพระพุทธศาสนา
วัดบางวันทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง
วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494
อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า หลวงพ่อแดง มีงานปิดทองในเดือน 11 ของทุกปี
วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่
วัดดุลยาราม

| วัดดุลยาราม |
| --- | --- |

ชื่อสามัญ: วัดดุลยาราม, วัดบ้านจีน
ที่ตั้ง: ตำบลฉลุง อำเภอเมืองสตูล จังหวัดสตูล
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดุลยาราม เดิมชื่อ วัดบ้านจีน เป็นวัดราษฎร์ ตั้งอยู่ที่ หมู่ 2 บ้านจีน ตำบลฉลุง อำเภอเมืองสตูล จังหวัดสตูล
วัดดุลยาราม มีพระพุทธรูปเป็นสิ่งศักดิ์สิทธิ์คู่บ้านคู่เมือง คือ พระพุทธรูปหลวงพ่อแก่  หรือเรียกว่าพ่อแก่  เป็นพระพุทธรูปทรงเครื่องปางห้ามญาติเป็นพระพุทธรูปแกะสลักจากไม้ ฝีมือช่างล้านนา ขนาดสูง  75 เซนติเมตร พุทธศิลป์สมัยล้านนา คล้ายพระแก่นจันทร์ ซึ่งมีพระพักตร์เหมือนผู้หญิง แบบพระสมเด็จนางพญา หรือเรียกว่า พระหน้านาง สันนิษฐานว่าเป็นพระพุทธรูปประจำเรือสำเภาจีนบรรทุกสินค้าซึ่งเดินทางข้ามทะเล กล่าวกันว่าในปี พ.ศ. 2456 - 2479 พระพุทธรูปหลวงพ่อแก่ได้ลอยน้ำมา มีผู้นำไปถวายพระอธิการปลอดซึ่งเป็นเจ้าอาวาสวัด
แหล่งข้อมูลอื่น

6°43′46″N 100°03′56″E﻿ / ﻿6.72939°N 100.06542°E﻿ / 6.72939; 100.06542
ตำนานและนิทานหลวงพ่อแก่ เก็บถาวร 2007-03-04 ที่ เวย์แบ็กแมชชีน (ไทย)
เว็บไซต์ "แดนนิพพาน" เก็บถาวร 2016-03-04 ที่ เวย์แบ็กแมชชีน (ไทย)
วัดดู่พงษ์

| วัดดู่พงษ์ |
| --- | --- |

ที่ตั้ง: ตำบลดู่พงษ์ อำเภอสันติสุข จังหวัดน่าน
ประเภท: วัดราษฎร์
นิกาย: มหานิกาย
เจ้าอาวาส: พระครูวิชานนันทคุณ
 สถานีย่อยพระพุทธศาสนา
วัดดู่พงษ์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลดู่พงษ์ อำเภอสันติสุข จังหวัดน่าน ที่ดินที่ตั้งวัด มีเนื้อที่ 1 ไร่ 3 งาน 11 ตารางวา มีที่ธรณีสงฆ์ จำนวน 1 แปลง มีเนื้อที่รวม 1 งาน 13 ตารางวา
วัดดู่พงษ์ตั้งวัดเมื่อ พ.ศ. 2444 โดยชาวบ้านอพยพมาจากประเทศลาวที่มาตั้งถิ่นฐานอยู่ปากแม่น้ำพง และได้รับพระราชทานวิสุงคามสีมาเมื่อวันที่ 25 กันยายน พ.ศ. 2533 เขตวิสุงคามสีมา กว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถ กว้าง 20 เมตร ยาว 25 เมตร เป็นอาคารคอนกรีตเสริมเหล็ก สร้างเมื่อ พ.ศ. 2550 ภายในอุโบสถเขียนภาพตำนานวัวโพงซึ่งเป็นเรื่องเล่ามุขปาฐะในอำเภอสันติสุข ศาลาการเปรียญ กว้าง 18 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 กุฏิสงฆ์ จำนวน 1 หลัง เป็นอาคารไม้ หอระฆัง 1 หลัง หอกลอง 1 หลัง และเรือนพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 1.50 เมตร สูง 2 เมตร สร้างเมื่อ พ.ศ. 2367 พระประธานประจำศาลาการเปรียญ ปางมารวิชัย ขนาดหน้าตัก กว้าง 1 เมตร สูง 1.50 เมตร สร้างเมื่อ พ.ศ. 2547 วัดยังมีหีบธรรม 2 หลัง คัมภีร์โบราณปั๊บสา
รายนามเจ้าอาวาส

พระสตถิต พ.ศ. 2515–2520
พระกมลพัน พ.ศ. 2536–2548
พระครูวิชานนันทคุณ พ.ศ. 2551–
วัดบางศรีเมือง

| วัดบางศรีเมือง |
| --- | --- |

ชื่อสามัญ: วัดบางศรีเมือง, วัดบาง
ที่ตั้ง: เลขที่ 37 หมู่ที่ 1 ซอยบางศรีเมือง 41 ถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางศรีเมือง เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ประมาณ 10 ไร่ 2 งาน 40 ตารางวา
วัดบางศรีเมืองสร้างขึ้นเมื่อ พ.ศ. 2374 โดยไม่ปรากฏหลักฐานว่าใครเป็นผู้สร้าง มีสภาพชำรุดทรุดโทรมมาโดยตลอด บางปีมีพระภิกษุจำพรรษาเพียง 2 รูป หรือ 3 รูปเท่านั้น จนกระทั่งเมื่อ พ.ศ. 2505 พระครูนนทสุทธิคุณ (ชื้น) เป็นเจ้าอาวาส ท่านได้สร้างอาคารและเสนาสนะต่าง ๆ ขึ้น ได้แก่ อุโบสถ สร้างเป็นอาคารคอนกรีตเสริมเหล็กแทนหลังเก่าที่ชำรุดทรุดโทรมมาก ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 18 เมตร ยาว 33 เมตร และได้ผูกพัทธสีมาเมื่อวันที่ 5 มีนาคม พ.ศ. 2513 ศาลาการเปรียญ สร้างเป็นอาคารไม้ กุฏิสงฆ์ สร้างเป็นอาคารไม้และอาคารคอนกรีตเสริมเหล็ก หอระฆัง หอฉัน และวิหารประดิษฐาน หลวงพ่อประสิทธิไชย ปัจจุบันได้มีการสร้างวิหารประดิษฐานรูปจำลองสมเด็จพระพุฒาจารย์ (โต พฺรหฺมรํสี) ด้วย
วันโกน

วันโกน คือ วันขึ้น 7 ค่ำกับ 14 ค่ำ และวันแรม 7 ค่ำกับ 14 ค่ำ ของทุกเดือน (หรือ วันแรม 13 ค่ำ หากตรงกับเดือนขาด) ซึ่งเป็นวันก่อนวันพระ 1 วัน วันพระ คือ วันขึ้น 8 ค่ำกับ 15 ค่ำ และวันแรม 8 ค่ำกับ 15 ค่ำ ของทุกเดือน (หรือวันแรม 14 ค่ำ หากตรงกับเดือนขาด)
ประวัติ

ในสมัยพุทธกาล พระเจ้าพิมพิสาร กษัตริย์ผู้ครองแคว้นมคธ ได้เข้าเฝ้าพระพุทธเจ้าซึ่งประทับอยู่ที่ เขาคิชกูฏ ใกล้เมืองราชคฤห์ซึ่งเป็นเมืองหลวงของแคว้น พระเจ้าพิมพิสารได้กราบทูลว่า นักบวชในศาสนาอื่นมีวันประชุมสนทนาเกี่ยวกับหลักธรรมคำสอนในศาสนาของเขา แต่พระพุทธศาสนานั้นยังไม่มี พระพุทธเจ้าจึงทรงอนุญาตให้พระสงฆ์ประชุมสนทนาธรรมและแสดงพระธรรมเทศนาแก่ประชาชนตามคำขออนุญาตของพระเจ้าพิมพิสาร และเมื่อพระพุทธศาสานาได้เผยแผ่เข้ามาในประเทศไทย พุทธศาสนิกชนจึงถือเอาวันดังกล่าวมาเป็นวันธรรมสวนะ เพื่อถือศีล ปฏิบัติธรรม ประกอบบุญกุศล และกระทำกิจของสงฆ์มาตั้งแต่สมัยสุโขทัย อีกด้วย
ดูเพิ่ม

วันพระ
วัดบางยาง

| วัดบางยาง |
| --- | --- |

ที่ตั้ง: เลขที่ 1 หมู่ที่ 1 ทางหลวงชนบท สค.5029 ตำบลบางยาง อำเภอกระทุ่มแบน จังหวัดสมุทรสาคร 74110
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางยาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองดำเนินสะดวก ในหมู่ที่ 1 บ้านปากคลองบางยาง ตำบลบางยาง อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 71 ไร่ 3 งาน 68 ตารางวา
วัดบางยางสร้างขึ้นเมื่อ พ.ศ. 2364 ในสมัยพระเยิ้มเป็นเจ้าอาวาส ราว พ.ศ. 2402 ท่านได้ดำเนินการก่อสร้างและพัฒนาวัดจนมีเสนาสนะต่าง ๆ เช่น อุโบสถ กุฏิ วัดได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2557 ด้านการศึกษา วัดมีโรงเรียนพระปริยัติธรรมแผนกธรรมซึ่งเปิดสอนเมื่อ พ.ศ. 2424
อาคารเสนาสนะได้แก่ อุโบสถ กว้าง 8 เมตร ยาว 14 เมตร สร้างเมื่อ พ.ศ. 2440 ภายในประดิษฐานพระประธาน เป็นพระพุทธรูปปางมารวิชัย ศาลาการเปรียญ กว้าง 10 เมตร ยาว 24 เมตร เป็นอาคารไม้ หอสวดมนต์ กว้าง 7 เมตร ยาว 12 เมตร สร้างเมื่อ พ.ศ. 2501 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 3 หลัง เป็นอาคารไม้ 2 หลัง และตึก 1 หลัง วิหาร กว้าง 5 เมตร ยาว 5 เมตร เป็นอาคารจัตุรมุข สร้างเมื่อ พ.ศ. 2534 ศาลาอเนกประสงค์ กว้าง 12 เมตร ยาว 36 เมตร สร้างเมื่อ พ.ศ. 2513 ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก นอกจากนี้มีอาคารเสนาสนะคือ ศาลาพักร้อน 9 หลัง
วัดบางยางมีการสร้างพระผงปางประจำวันเมื่อ พ.ศ. 2483 ในสมัยที่พระอธิการผ่อง สุขปญฺโญ เป็นเจ้าอาวาส โดยมีหลวงพ่อกุศล (เตี๊ยม กุสโล) รองเจ้าอาวาส เป็นผู้ดำเนินการจัดหามวลสารต่าง ๆ มาผสมและกดพิมพ์เองในอุโบสถ พระชุดนี้ทำขึ้นเพื่อแจกให้แก่ผู้ที่มีจิตศรัทธาสละทรัพย์สร้างโรงเรียนประชาบาลวัดบางยางหรือวัดบางยางพิทยาคารในปัจจุบัน
รายนามเจ้าอาวาส

พระเยิ้ม
พระพ่วง
พระวัด
พระชื้น
พระช้าง
พระแหยม
พระหวาย
พระอธิการผ่อง สุขปุญโญ
พระอธิการกุศล กุสีโล
พระครูสาครธรรมประสาท
พระครูศรีธวัช
พระอธิการคุณ เมตติโก
ริน วีฟเวอร์

| ริน วีฟเวอร์ |
| --- | --- |
ริน วีฟเวอร์ในงาน Coachella 2015
ข้อมูลพื้นฐาน
ชื่อเกิด: Erin Michelle Wüthrich
เกิด:  (1992-08-10) 10 สิงหาคม ค.ศ. 1992 (32 ปี)
แนวเพลง:  ป็อป  อัลเทอร์เนทีฟ  อินดีป็อป 
ช่วงปี: 2013–ปัจจุบัน
ค่ายเพลง:  Mad Love Interscope Friends Keep Secrets 

เว็บไซต์: www.rynweaver.com//
นักดนตรี
ริน วีฟเวอร์ เป็นนักร้องนักแต่งเพลงหญิงชาวอเมริกัน โดยได้รับความสนใจด้วยซิงเกิลแรกของเธอ OctaHate ในเดือนมิถุนายน ค.ศ. 2014 โดยเธอเติบโตที่แซนดีเอโก แคลิฟอร์เนีย เธอมีพี่ชายถึง 3 คน โดยวีฟเวอร์ได้เรียนทางด้านศิลปะตอนมัธยมทั้งวาดภาพ ดนตรี และละคร จากโรงเรียนแห่งหนึ่งในแซนดีเอโก จากนั้นจึงย้ายไปเรียนอยู่ที่เมืองนิวยอร์ก เพื่อไล่ตามความใฝ่ฝันในด้านการแสดงก่อนที่จะลาออกแล้วย้ายกลับมาที่แคลิฟอร์เนียดังเดิม
ริน วีฟเวอร์ยังได้ร่วมงานกับศิลปินที่มีชื่อเสียงอีกพอสมควรไม่ว่าจะเป็น Charli XCX Cashmere Cat ซึ่งผลงานเพลงของเธอ จะเน้นไปในเรื่องความรัก ความสัมพันธ์ทั้งในครอบครัว และคนรัก ไปจนถึงการค้นหาตนเอง ซึ่งทำให้อัลบัมเปิดตัวของเธอ The Fool ที่แม้อาจไม่ประสบความสำเร็จในเรื่องยอดขายมากนัก แต่ในด้านคำวิจารณ์แล้วอัลบัมของเธอนับเป็น best pop album ในหลายสำนักพิมพ์ของอเมริกาอีกด้วย
อาชีพการงานสายนักร้อง

: อัลบัม The Fool
ในวันที่ 21 เดือนมิถุนายน 2014 วีฟเวอร์ได้ปล่อยซิงเกิลแรกของเธอ OctaHate บนเว็บไซต์ SoundCloud และได้กระแสตอบกลับจากศิลปินชั้นนำมากมายเช่น Charli XCX, Charlie Puth, Harry Styles, Jessie Ware และ Hayley Williams จากวง Paramore
ในวันที่ 12 สิงหาคม ค.ศ. 2014 เธอได้ปล่อยอัลบัมเปิดตัวย่อย Promises ในรูปแบบดิจิทัลดาวน์โหลด หลังจากนั้นในวันที่ 16 มิถุนายน ค.ศ. 2015 อัลบัมเต็มของเธอก็ได้วางขายในชื่อว่า The Fool โดยขายในสัปดาห์แรกทั้งหมด 13,800 ตลับ ซึ่งวีฟเวอร์ยังได้แสดงดนตรีในงาน Hot 100 Festival ครั้งที่หนึ่งในวันที่ 23 สิงหาคม ค.ศ. 2015 อีกด้วย
ผลงานเพลง > สตูดิโออัลบัม

| ชื่ออัลบัม | ข้อมูล | อันดับในชาร์ตเพลง> US   | อันดับในชาร์ตเพลง> US  Alt.   | อันดับในชาร์ตเพลง> US Digital   |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| The Fool |  กำหนดปล่อย: 16 มิถุนายน 2015  ค่ายเพลง : Interscope, Mad Love  รูปแบบที่วางจำหน่าย : CD, digital download, LP | 30 | 7 | 8 |  |  |  |  |  |  |  |
ผลงานเพลง > มินิอัลบัม

| ชื่ออัลบัม | ข้อมูลของอัลบัม | อันดับในชาร์ตเพลง > US   | อันดับในชาร์ตเพลง > US  Heat   |
| --- | --- | --- | --- |
| Promises |  กำหนดปล่อย :  8 สิงหาคม 2014  ค่ายเพลง : Interscope, Friends Keep Secrets  รูปแบบที่วางจำหน่าย : CD, digital download, EP | 105 | 1 |
ผลงานเพลง > ซิงเกิล

| ชื่อเพลง | ปี | อันดับในชาร์ตเพลง> US | อันดับในชาร์ตเพลง> US  Bubbling  Under | อันดับในชาร์ตเพลง> US  Pop | อัลบัม |
| --- | --- | --- | --- | --- | --- |
| "OctaHate" | 2014 | — | 3 | 27 | The Fool |
ผลงานเพลง > การแต่งเพลง

| ชื่อเพลง | ปี | ศิลปิน | อัลบัม |
| --- | --- | --- | --- |
| "When Love Hurts" | 2015 | JoJo | III |
| "Hard 2 Love" | 2015 | Gwen Stefani | -  |
| "Hell Yeah Baby" | 2015 | Gwen Stefani | -  |
วัดบางรักน้อย

| วัดบางรักน้อย |
| --- | --- |

ที่ตั้ง: เลขที่ 1 หมู่ที่ 3 ซอยบางรักน้อย 16 ถนนบ้านไทรม้า ตำบลบางรักน้อย อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
พระประธาน: หลวงพ่อมงคลเทพนิมิตร
เจ้าอาวาส: พระครูกิตติวราภิรักษ์ (พรชัย อภินนฺโท)
 สถานีย่อยพระพุทธศาสนา
วัดบางรักน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี
วัดบางรักน้อยสร้างขึ้นเมื่อ พ.ศ. 2351 ไม่ทราบนามและประวัติผู้สร้าง ที่ได้นามเช่นนี้เพราะเรียกขานกันตามชื่อหมู่บ้านที่ตั้งวัด แต่ก็มีเรื่องเล่าขานว่า เศรษฐีชาวมอญคนหนึ่งได้อพยพตามเสด็จสมเด็จพระเจ้าตากสินมหาราชมาตั้งถิ่นฐานบริเวณนี้และได้สร้างวัดไว้ 3 แห่ง คือ วัดบางรักใหญ่สำหรับเมียหลวงของตัวเอง วัดบางรักน้อยสำหรับเมียน้อยของตัวเอง และวัดดาวดึงษ์สำหรับตัวเอง (ปัจจุบันร้างไปแล้ว) วัดบางรักน้อยได้รับพระราชทานวิสุงคามสีมาเมื่อ พ.ศ. 2370 และทำการผูกพัทธสีมาในปีเดียวกัน
อาคารเสนาสนะสำคัญได้แก่ อุโบสถ สร้างเมื่อ พ.ศ. 2361 เป็นอาคารก่ออิฐถือปูน กุฏิสงฆ์ เป็นอาคารครึ่งตึกครึ่งไม้และอาคารคอนกรีต และวิหาร ส่วนปูชนียวัตถุมีพระพุทธรูปศิลาแลงปางมารวิชัยในอุโบสถ นามว่า หลวงพ่อมงคลเทพนิมิตร พระพุทธรูปปางต่าง ๆ จำนวน 9 องค์อยู่ที่วิหาร หลวงพ่อหิน พระพุทธรูปศิลาแลงปางสะดุ้งมารในวิหาร พระพุทธมิ่งมงคลพิทักษ์ราษฎร์ หรือ หลวงพ่อใหญ่ ประดิษฐานอยู่กลางลานวัด นอกจากนี้ยังมีรูปปั้นพ่อปู่ฤๅษี รูปปั้นเทพเจ้า พระพิฆเณศวร์ ท้าวจตุคามรามเทพ เจ้าแม่กวนอิม และอื่น ๆ
วัตถุมงคลที่นิยมมากของวัดบางรักน้อยได้แก่ พระยอดธงและพระปิดตาเนื้อใบลาน แตกกรุจากเจดีย์เก่าภายในวัด สันนิษฐานว่าสร้างในสมัยกรุงศรีอยุธยา พระปิดตาเนื้อเมฆพัดของหลวงปู่อ่วม (อดีตเจ้าอาวาส) ตะกรุด และเหรียญ 5 เหลี่ยมหลวงพ่อหิน สร้างสมัยหลวงปู่ปลั่ง (อดีตเจ้าอาวาส) โดดเด่นมากเรื่องคงกระพันชาตรี แคล้วคลาด ปลอดภัย นอกจากนั้น พระครูกิตติวราภิรักษ์ (พรชัย อภินนฺโท หรือพระอาจารย์เปี๊ยก เจ้าอาวาสรูปปัจจุบัน) ได้สร้างและปลุกเสกวัตถุมงคลจนโด่งดัง เป็นต้นตำรับตะกรุดฝักข้าวโพด เบี้ยแก้ ตะกรุด ปลัดขิก เหรียญ และพระเครื่องอีกหลายรุ่น
ริธึมโซน

| ริธึมโซน |
| --- | --- |
บริษัทแม่: เอเว็กซ์กรุป
ก่อตั้ง: ค.ศ. 1999 (1999) - ปัจจุบัน
ผู้ก่อตั้ง: แม็กซ์ มัตสีอุระ
จัดจำหน่าย: เอเว็กซ์ มาร์เก็ตติ้ง
แนวเพลง: ป็อป, อาร์แอนด์บี
ประเทศต้นกำเนิด: ญี่ปุ่น
ที่ตั้ง: เขตมินาโตะ โตเกียว
เว็บไซต์: rhythmzone.net
ริทึม โซน (ญี่ปุ่น: リズムゾーン, อังกฤษ Rhythm Zone, RZN) เป็นค่ายเพลงในเครือของเอเว็กซ์แทร็กซ์ ซึ่งเป็นค่ายเพลงในแนวเพลงทันสมัย ที่จำหน่ายเพลงญี่ปุ่นร่วมสมัย
ประวัติ

แม็กซ์ มัตสีอุระ ก่อตั้งในปี 1999 เพื่อตอบสนองความต้องการค่ายเพลงเมืองสมัยใหม่ โดนเซ็นสัญญากับ เอ็ม-โฟล เป็นศิลปินคนแรก แล้วตามด้วย เอ็กไซล์
ในปี 2000 คูมิ โคดะ ได้เซ็นสัญญากับ ริธึมโซน และเปิดตัวด้วยเพลง "Take Back"
ศิลปินในเครือ > ชื่อภาษาอังกฤษ (ตามลำดับตัวอักษร)

เอซออฟสเปเดส (Ace of Spades) (2012 - )
บัลลิสติกบอยซ์ฟรอมเอ็กไซล์ไทรบ์ (BALLISTIK BOYZ from EXILE TRIBE) (2019 - )
ครีม (CREAM) (2013 - )
ดรีม อามิ (Dream Ami) (2015 - )
เอ็กไซล์ (EXILE) (2001 - )
อัตสีชิ (ATSUSHI) (2011 - )
โชคิจิ (SHOKICHI) (2011 - )
ทาคาฮิโระ (TAKAHIRO) (2013 - )
เอ็กไซล์ เดอะเซคเคิน (EXILE THE SECOND) (2012 - )
เอ็กไซล์ไทรบ์ (EXILE TRIBE) (2012 - )
ฟากี้ (FAKY) (2017 - )
อากินะ (AKINA) (2020 - )
แฟนแทสติกส์ฟรอมเอ็กไซล์ไทรบ์ (FANTASTICS from EXILE TRIBE) (2018 - )
เจเนอเรชันส์ฟรอมเอ็กไซล์ไทรบ์ (GENERATIONS from EXILE TRIBE) (2012 - )
แฮปปี้เนส (Happiness) (2014 - )
ไอด้อนท์ไลก์มันเดย์. (I Don't Like Mondays.) (2019 - )
จาโมซ่า (JAMOSA) (2010 - )
มาร์เทอร์ (marter) (2019 - )
เอ็ม-โฟล (1999 - )
เวอร์บัล (VERBAL) (2011 - )
ทาคุ ทากาฮาชิ (☆Taku Takahashi) (2014 - )
เมย์เจ (May J.) (2009 - )
Q'ulle (2017 - )
เรย์เชล (Raychell) (2013 - )
เรดไดมอนด์ด็อกซ์(RED DIAMOND DOGS) (2016 - )
เดอะแรมเพจฟรอมเอ็กไซล์ไทรบ์ (THE RAMPAGE from EXILE TRIBE) (2017 - )
Yup'in (2017 - )
ศิลปินในเครือ > ชื่อภาษาญี่ปุ่น (เรียงตามตัวอักษร)

ชินอิจิ โอซาวะ (Shinichi Osawa) (2007 - )
คูมิ โคดะ (Koda Kumi) (2000 - )
ซังไดเมะเจโซลบราเธอร์ส (Sandaime J SOUL BROTHERS from EXILE TRIBE) (2010 - )
ริวจิ อิมาอิจิ (Ryuji Imaichi) (2018 - )
ดูเพิ่ม

เอเว็กซ์ แทร็กซ์
แหล่งข้อมูลอื่น

เว็บไซต์ของริทึม โซน
วัดบางละมุง

| วัดบางละมุง |
| --- | --- |

ชื่อสามัญ: วัดบางละมุง, วัดกลางบางละมุง, วัดวารีล้อม
ที่ตั้ง: ตำบลบางละมุง อำเภอบางละมุง จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางละมุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางละมุง อำเภอบางละมุง จังหวัดชลบุรี ที่ดินตั้งว้ดมีเนื้อที่ 3 ไร่ 1 งาน 80 ตารางวา
วัดบางละมุงตั้งเมื่อ พ.ศ. 2425 มีชื่อที่ชาวบ้านเรียกกันมาแต่เดิมว่า วัดกลางบางละมุง และ วัดวารีล้อม เนื่องจากอยู่ย่านกลางของวัดต่าง ๆ เช่น วัดเศรษฐี วัดโบสถ์ วัดท่ากระดาน แต่ปัจจุบันวัดเหล่านั้นได้ร้างไปหมดแล้ว และตั้งอยู่ในที่เนินที่มีน้ำล้อมรอบ จึงเรียกว่าวัดวารีล้อม ตามประวัติศาสตร์เล่าว่า พระเจ้าตากได้นำทัพมาพักยังสถานที่แห่งนี้ ก่อนที่จะยกทัพไปตีเมืองจันทบุรีกอบกู้เอกราชจนสำเร็จ วัดได้รับพระราชทานวิสุงคามสีมาเมื่อวันที่ 1 มีนาคม พ.ศ. 2559
หลวงพ่อคง เจ้าอาวาสรูปแรกของวัดบางละมุง เป็นพระเกจิอาจารย์ที่มีผู้เคารพนับถือมากและผู้มีจิตศรัทธาริเริ่มในการสร้างวัด เล่ากันว่าเป็นคนจีน ชื่อว่าจีนมาก และมีการพัฒนาวัดมาตามลำดับจนถึงปัจจุบัน มีโรงเรียนประถมศึกษา ตั้งอยู่ในเนื้อที่วัด จำนวน 5 ไร่
สิ่งสำคัญภายในวัด ได้แก่ โบสถ์เก่า (เหลือเพียงฐานพระประธาน) ตู้พระธรรมเก่า ต้นสน (สมเด็จพระเจ้าตากสินมหาราช) อุโบสถด้านตะวันออก(โบสถ์ร้างหลังวัดบางละมุง) เจดีย์ (ทางด้านตะวันออกเฉียงใต้ของโบสถ์ร้างหลังวัดบางละมุง)
วัดบางม่วง (จังหวัดนนทบุรี)

| วัดบางม่วง |
| --- | --- |

ชื่อสามัญ: วัดบางม่วง, วัดค่ายลูกเสือ
ที่ตั้ง: เลขที่ 64/10 หมู่ที่ 15 ซอยบางม่วง-บางคูลัด 33 ถนนบางม่วง-บางคูลัด ตำบลบางม่วง อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อดำ
เจ้าอาวาส: พระสมุห์บุญเกิด ฐานุตฺตโร
 สถานีย่อยพระพุทธศาสนา
วัดบางม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 15 บ้านบางโสนพัฒนา 2 ตำบลบางม่วง อำเภอบางใหญ่ จังหวัดนนทบุรี
วัดบางม่วงสร้างขึ้นเมื่อวันที่ 27 เมษายน พ.ศ. 2541 แต่เดิมที่ดินบริเวณนี้เป็นที่นา ที่สวน และป่ารกร้าง ต่อมามีการตัดถนนลูกรังขึ้นในพื้นที่ ในสมัยนั้นชาวบ้านได้จัดตั้งค่ายลูกเสือชาวบ้าน เพื่อความเป็นสิริมงคลจึงจัดสร้างพระพุทธรูปหล่อด้วยโลหะสำริดและประกอบพิธีตามพระพุทธศาสนาที่ศาลากลางจังหวัดนนทบุรี แล้วอัญเชิญมาประดิษฐานที่ทางเข้าวัดบางม่วง (ในขณะนั้นยังไม่มีวัด) ต่อมาค่ายลูกเสือถูกยุบเลิกไปและมีพ่อค้าจากบางบำหรุ กรุงเทพมหานคร มาซื้อที่ดินแบ่งขายและสร้างอาคารที่ทำงาน แล้วมอบที่ดินจำนวน 20 ไร่ เพื่อจัดสร้างวัดโดยใช้ชื่อว่า "วัดบางม่วง" ตามชื่อตำบลที่ตั้ง หลังจากสร้างวัดแล้วจึงอัญเชิญพระพุทธรูปองค์นั้นมาประดิษฐานที่วัด เมื่อมีการลงรักปิดทองก็พบว่าพระพุทธรูปมีองค์สีดำ จึงเรียกกันว่า หลวงพ่อดำ วัดได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2537 เป็นอาคารครึ่งตึกครึ่งไม้ ภายในประดิษฐานพระประธานปางมารวิชัย สร้างเมื่อ พ.ศ. 2540 ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระประธานปางสมาธิ สร้างเมื่อ พ.ศ. 2538 หอสวดมนต์ สร้างเมื่อ พ.ศ. 2548 เป็นอาคารคอนกรีตเสริมเหล็ก กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2548 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก
วัดบางยี่ขัน

| วัดบางยี่ขัน |
| --- | --- |
อุโบสถวัดบางยี่ขัน

ชื่อสามัญ: วัดบางยี่ขัน, วัดมุธราชาราม, วัดมุขราชธาราม
ที่ตั้ง: เลขที่ 376 ซอยอรุณอมรินทร์ 30 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางยี่ขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
วัดบางยี่ขันมีชื่อเรียกอย่างอื่นว่า วัดมุธราชาราม หรือ วัดมุขราชธาราม ไม่ทราบว่าเรียกชื่อเหล่านี้มาเมื่อใด หรืออาจเป็นชื่อจริงเดิมของวัดบางยี่ขันที่เรียกกันตามประสาชาวบ้าน คาดว่าเป็นวัดโบราณตั้งแต่สมัยอยุธยาตอนกลาง ได้รับพระราชทานวิสุงคามสีมา ประมาณ พ.ศ. 2172
ศิลปกรรม

พระอุโบสถรูปทรงแบบอยุธยาแอ่นโค้งสำเภา ภายในประดิษฐานพระพุทธรูปหลายองค์อยู่ร่วมฐานชุกชีเดียวกัน ภายในมีภาพจิตรกรรมฝาผนังที่เป็นฝีมือของช่างเขียนสมัยอยุธยาตอนปลาย แต่มีการเขียนซ่อมและเขียนเพิ่มเติมในสมัยต้นรัตนโกสินทร์สมัยรัชกาลที่ 3 แต่ยังคงขนบการเขียนภาพในลักษณะจิตรกรรมสมัยอยุธยา ฝีมือช่างในสมัยรัชกาลที่ 3 เชื่อกันว่าเป็นฝีมือของครูคงแป๊ะ จิตรกรเอกแห่งรัตนโกสินทร์ ฝีมือการเขียนภาพของท่านจะสอดแทรกอัตลักษณ์ความเป็นจีนอยู่เสมอ ผนังเหนือช่องประตูหน้าต่างด้านหลังพระประธานเขียนเรื่องไตรภูมิ ด้านหน้าพระประธานเขียนเรื่องมารผจญ ซึ่งภาพมารผจญของวัดบางยี่ขันได้รับการยกย่องว่าเป็นต้นแบบที่สวยงามของภาพมารผจญในสมัยต้นรัตนโกสินทร์
ด้านข้างพระประธานเหนือช่องหน้าต่างเขียนภาพเทพชุมนุม ระหว่างช่องหน้าต่างเขียนเรื่องพุทธประวัติจากคัมภีร์ปฐมสมโพธิและเรื่องทศชาติชาดก ซึ่งมีภาพที่น่าสนใจและวาดได้อย่างประณีตปรากฏอยู่ 2 ภาพ ได้แก่ ภาพเหตุการณ์การถวายพระเพลิงพระพุทธสรีระ ซึ่งเป็นเหตุให้กษัตริย์หลายพระนครยกทัพมาทำสงครามเพื่อแย่งพระบรมสารีริกธาตุ เขียนได้ละเอียดลออมาก
ใบเสมาทำด้วยหินทรายแดงขนาดใหญ่แบบเดียวกับวัดประเสริฐสุทธาวาส
วัสดุเชิงก้าวหน้า

วัสดุเชิงก้าวหน้า (อังกฤษ: advanced materials) คือวัสดุที่ถูกใช้ประโยชน์ในงานที่ต้องการเทคโนโลยี่ชั้นสูง เช่น อุปกรณ์อิเลกโทรนิกส์ วัสดุที่ใช้ในงานเลเซอร์ ไอซี แหล่งเก็บข้อมูลสารสนเทศด้วยแม่เหล็ก จอภาพผลึกเหลว(LCD)เส้นใยนำแสง และระบบป้องกันความร้อนในยานอวกาศ เป็นต้น  วัสดุเชิงก้าวหน้านี้สามารถผลิตได้จากวัสดุเกือบทุกประเภทไม่ว่าจะเป็น โลหะ เซรามิก พอลิเมอร์ ฯลฯ
วัดด่านสำโรง

| วัดด่านสำโรง |
| --- | --- |


ที่ตั้ง: เลขที่ 132 หมู่ที่ 8 ซอยสุขุมวิท 113 ถนนสุขุมวิท ตำบลสำโรงเหนือ อำเภอเมืองสมุทรปราการ จังหวัดสมุทรปราการ 10270
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลศุภการ (สัมฤทธิ์)
 สถานีย่อยพระพุทธศาสนา
วัดด่านสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านแบริ่ง 16 ตำบลสำโรงเหนือ อำเภอเมืองสมุทรปราการ จังหวัดสมุทรปราการ
พระปิดตาหลวงปู่แย้ม วัดด่านสำโรง ถือเป็นพระปิดตาที่โด่งดังมากมาตั้งแต่อดีตและยังคงได้รับความนิยมในแวดวงนักสะสมพระเครื่อง ดัวยพุทธคุณที่เข้มขลังเป็นที่ปรากฏ โดยเฉพาะด้านเมตตามหานิยม
ประวัติ

แต่เดิมเมืองสมุทรปราการร้างไปเนื่องจากภัยสงคราม เดิมบริเวณนี้เป็นป่าสำโรง ชาวบ้านประกอบอาชีพทำนาจนเจริญเป็นหมู่บ้านใหญ่ชื่อว่าหมู่บ้านสำโรงหรือตำบลสำโรง แล้วชาวบ้านได้บูรณะวัด โดยวัดด่านสำโรงสร้างขึ้นเมื่อประมาณ พ.ศ. 2320 ในสมัยกรุงธนบุรีตอนปลาย ทางราชการได้เคยมาตั้งด่านเก็บภาษีที่บริเวณใกล้วัด จึงเรียกนามบ้านรวมถึงวัดว่า ด่านสำโรง คาดว่าได้รับพระราชทานวิสุงคามสีมาราว พ.ศ. 2320 เมื่อครั้งตั้งวัด
รายนามเจ้าอาวาส

พระอธิการเพิ่ม
พระอธิการจ้อย
พระอธิการเรือน
พระอธิการแย้ม
พระสมุทรเมธาจารย์ (แจ่ม)
พระครูสิริเลขการ (เจือ)
พระครูวิมลศุภการ (สัมฤทธิ์)  รูปปัจจุบัน
ริตสึ โดอัง

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ริตสึ โดอัง
วันเกิด:   (1998-06-16) 16 มิถุนายน ค.ศ. 1998 (26 ปี)
สถานที่เกิด:  อามางาซากิ, ประเทศญี่ปุ่น
ส่วนสูง:  1.72 m (5 ft 7 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เอ็สเซ ไฟรบวร์ค
หมายเลข:  42
สโมสรอาชีพ*
| ปี |  ทีม |  ลงเล่น |  (ประตู) |
| 2015–2017 |  กัมบะ โอซากะ |  15 |  (3) |
| 2017–2018 |  → โกรนิงเงิน (ยืม) |  29 |  (9) |
| 2018–2019 |  โกรนิงเงิน |  34 |  (6) |
| 2019–2022 |  เปเอสเฟ ไอนด์โฮเฟิน |  43 |  (10) |
| 2020–2021 |  → อาร์มีนีอาบีเลอเฟ็ลท์ (ยืม) |  34 |  (5) |
| 2022– |  เอ็สเซ ไฟรบวร์ค |  22 |  (2) |
ทีมชาติ
| 2018– |  ประเทศญี่ปุ่น |  33 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ริตสึ โดอัง (ญี่ปุ่น: 堂安 律; โรมาจิ: Doan Ritsu) เป็นนักฟุตบอลชาวญี่ปุ่น ปัจจุบันเล่นให้กับเอ็สเซ ไฟรบวร์ค และทีมชาติญี่ปุ่นในตำแหน่งกองกลาง
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2018 | 5 | 1 |
| 2019 | 10 | 2 |
| รวม | 15 | 3 |
แหล่งข้อมูลอื่น

ริตสึ โดอัง ที่เจลีก (ญี่ปุ่น)
| ด ค กฟุตบอลชายทีมชาติญี่ปุ่น – อันดับที่สี่ โอลิมปิกฤดูร้อน 2020 |
| --- | --- | --- |
|  1 โอซาโกะ  2 ซากาอิ  3 นากายามะ  4 อิตากูระ  5 โยชิดะ (c)  6 เอ็นโด  7 คูโบะ  8 มิโยชิ  9 มาเอดะ  10 โดอัง  11 มิโตมะ  12 ทานิ  13 ฮาตาเตะ  14 โทมิยาซุ  15 ฮาชิโอกะ  16 โซมะ  17 ทานากะ  18 อูเอดะ  19 ฮายาชิ  20 มาจิดะ  21 เซโกะ  22 ซูซูกิ  ผู้ฝึกสอน: โมริยาซุ  |  1 โอซาโกะ  2 ซากาอิ  3 นากายามะ  4 อิตากูระ  5 โยชิดะ (c)  6 เอ็นโด  7 คูโบะ  8 มิโยชิ  9 มาเอดะ  10 โดอัง  11 มิโตมะ  12 ทานิ  13 ฮาตาเตะ  14 โทมิยาซุ  15 ฮาชิโอกะ  16 โซมะ  17 ทานากะ  18 อูเอดะ  19 ฮายาชิ  20 มาจิดะ  21 เซโกะ  22 ซูซูกิ  ผู้ฝึกสอน: โมริยาซุ  |  |
| ด ค กรายชื่อนักกีฬาทีมชาติญี่ปุ่น – ฟุตบอลโลก 2022 |
| --- | --- | --- |
|  1 คาวาชิมะ  2 ยามาเนะ  3 ทานิงูจิ  4 อิตากูระ  5 นางาโตโมะ  6 เอ็นโด  7 ชิบาซากิ  8 โดอัง  9 มิโตมะ  10 มินามิโนะ  11 คูโบะ  12 กนดะ  13 โมริตะ  14 เจ. อิโต  15 คามาดะ  16 โทมิยาซุ  17 ทานากะ  18 อาซาโนะ  19 ซากาอิ  20 มาจิโนะ  21 อูเอดะ  22 โยชิดะ (กัปตัน)  23 ชมิท  24 โซมะ  25 มาเอดะ  26 เอช. อิโต  ผู้ฝึกสอน: โมริยาซุ  |  1 คาวาชิมะ  2 ยามาเนะ  3 ทานิงูจิ  4 อิตากูระ  5 นางาโตโมะ  6 เอ็นโด  7 ชิบาซากิ  8 โดอัง  9 มิโตมะ  10 มินามิโนะ  11 คูโบะ  12 กนดะ  13 โมริตะ  14 เจ. อิโต  15 คามาดะ  16 โทมิยาซุ  17 ทานากะ  18 อาซาโนะ  19 ซากาอิ  20 มาจิโนะ  21 อูเอดะ  22 โยชิดะ (กัปตัน)  23 ชมิท  24 โซมะ  25 มาเอดะ  26 เอช. อิโต  ผู้ฝึกสอน: โมริยาซุ  |  |
วัดดีหลวงใน

| วัดดีหลวงใน |
| --- | --- |

ชื่อสามัญ: วัดดีหลวงใน, วัดดีหลวง
ที่ตั้ง: ตำบลชิงโค อำเภอสิงหนคร จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดีหลวงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชิงโค อำเภอสิงหนคร จังหวัดสงขลา